Амин

Амин (ар.- вакил, шахси муътамад), 1) амалдор, сардор, сардори як ё якчанд деҳа дар баъзе туману вилоятҳои бекнишини аморати Бухоро. Амин  дар водии Фарғона, волостҳои уезди Самарқанд, Каттақӯрғон аз тарафи вакилони халқ интихоб мешуд. Дар аморати Бухоро Амин ба амлокдор, дар губернатории ҳарбии Туркистон ба сардори волост тобеъ буд. Вазифаи асосии Амин аз халқ ситондани хироҷ, тақсими обу замин, ғундоштани андози бозор (аминона) буд.

2) Дар баъзе шаҳру ноҳияҳои Тоҷикистон раиси комитети маҳалла ё гузарро Амин меноманд.Донишномаи Ҳисор. - Душанбе: "Ирфон", 2015,  - с. 119

 Эзоҳ 

Гурӯҳ:Аморати Бухоро